
Ministru kabineta sēdes protokollēmums

Informatīvais ziņojums "Par progresu patvertņu izveidē un pielāgošanā"

· 1. Pieņemt zināšanai iesniegto informatīvo ziņojumu.
· 2. Ministru kabinets atbalsta pasākuma “Trauksmes sirēnu tīkla modernizācija un paplašināšana” iekļaušanu Eiropas Ekonomikas zonas finanšu instrumenta 2021.–2028. gada programmā “Vietējā attīstība un noturība”.
· 3. Iekšlietu ministrijai līdz 2026. gada 18. martam sagatavot un iesniegt Viedās administrācijas un reģionālas attīstības ministrijai priekšlikumu Eiropas Ekonomikas zonas finanšu instrumenta 2021.–2028. gada finansējuma paredzēšanai pasākumam “Trauksmes sirēnu tīkla modernizācija un paplašināšana”.
· 4. Viedās administrācijas un reģionālas attīstības ministrijai nodrošināt Eiropas Ekonomikas zonas finanšu instrumenta 2021.–2028. gadam pasākuma “Trauksmes sirēnu tīkla modernizācija un paplašināšana” iekļaušanu programmas “Vietējā attīstība un noturība” koncepcijā.
· 5. Visām ministrijām identificēt papildu valsts īpašumā vai valdījumā esošos objektus, kuros potenciāli izveidot vai pielāgot patvertnes, izmantojot Eiropas Savienības Kohēzijas politikas programmas 2021.–2027. gadam 5.2.1.1. pasākuma "Objektu (patvertņu) pielāgošana un aprīkošana civilās aizsardzības mērķiem" finansējumu, un pēc saskaņošanas ar Valsts ugunsdzēsības un glābšanas dienestu līdz 2026. gada 15. maijam iesniegt informāciju par patvertņu objektiem Iekšlietu ministrijai.
· 6. Iekšlietu ministrijai līdz 2026. gada 1. jūnijam izstrādāt un iesniegt apstiprināšanai Ministru kabinetā grozījumus Ministru kabineta 2025. gada 3. jūnija rīkojumā Nr. 316 "Par civilās aizsardzības mērķiem pielāgojamajiem un aprīkojamajiem objektiem (patvertnēm)".
· 7. Iekšlietu ministrijai līdz 2026. gada 1. jūnijam sadarbībā ar Viedās administrācijas un reģionālās attīstības ministriju, Veselības ministriju un Labklājības ministriju nodrošināt Eiropas Ekonomikas zonas finanšu instrumenta 2021.–2028. gada programmas “Vietējā attīstība un noturība” projektu iesniegumu konkursa iepriekš noteiktam saņēmēju lokam civilās aizsardzības mērķiem atbalstāmās infrastruktūras objektu, finansējuma un finansējuma saņēmēju saraksta izstrādi kā Ministru kabineta rīkojuma projektu un iesniegšanu apstiprināšanai Ministru kabinetā.

